钦定古今图书集成/明伦汇编/官常典/第314卷 > 汉
## 钦定古今图书集成/明伦汇编/官常典/第314卷 > 汉

汉置尚书，始有客曹，主外国夷狄事，而礼仪祠祀一
归于太常。

按《汉书百官公卿表》：“少府，秦官，掌山海池泽之税，以
给共养，有六丞。属官有尚书令丞、中书谒者令丞。成
帝建始四年，更名中书谒者令为中谒者令，初置尚
书，员五人，有四丞。”

按：《后汉书百官志》：“成帝初，置尚书四人，分为四曹。常
侍曹尚书主公卿事；二千石曹尚书主郡国二千石
事；民曹尚书主凡吏上书事；客曹尚书主外国东狄
事。”